Talous- ja sosiaalikomitean lausunto aiheesta "Ehdotus neuvoston asetukseksi (EY) Azorien, Madeiran, Kanariansaarten ja Ranskan Guayanan tiettyjen kalastustuotteiden kaupan pitämisessä alueiden syrjäisestä sijainnista aiheutuvien lisäkustannusten tasoitusjärjestelmän käyttöön ottamisesta"



Virallinen lehti nro C 073 , 09/03/1998 s. 0046



Talous- ja sosiaalikomitean lausunto aiheesta "Ehdotus neuvoston asetukseksi (EY) Azorien, Madeiran, Kanariansaarten ja Ranskan Guayanan tiettyjen kalastustuotteiden kaupan pitämisessä alueiden syrjäisestä sijainnista aiheutuvien lisäkustannusten tasoitusjärjestelmän käyttöön ottamisesta" (98/C 73/11) Neuvosto päätti 9. syyskuuta 1997 Euroopan yhteisön perustamissopimuksen 43 ja 198 artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut maa- ja kalatalousjaosto antoi lausuntonsa 7. marraskuuta 1997. Esittelijänä oli José Bento Gonçalves. Talous- ja sosiaalikomitea hyväksyi 10. ja 11. joulukuuta 1997 pitämässään 350. täysistunnossa (joulukuun 10. päivän kokouksessa) seuraavan lausunnon. Äänestyksessä annettiin 34 ääntä puolesta kahden pidättyessä äänestämästä. 1. Komission ehdotuksessa pyritään pitämään voimassa neuvoston päätöksillä 89/687/ETY, 91/314/ETY ja 91/315/ETY asetetut ehdot ja päätösten sisältö sekä syrjäisimpiä alueita koskeva, perustamissopimuksen liitteenä oleva julistus. Päätöksillä on otettu käyttöön yhteisön syrjäisimpien alueiden Azorien ja Madeiran (Poseima), Kanariansaarten (Poseikan) ja Ranskan merentakaisten departementtien (Poseidon) kaukaiseen sijaintiin ja saariasemaan perustuvat, vaihtoehtoisia erityistoimenpiteitä sisältävät ohjelmat. 2. Komitea katsoo, että sen antama lausunto () on edelleen ajankohtainen ja riittää näin ollen nyt annettavan lausunnon päätelmien perusteluiksi. 3. Komitea korostaa, että sai ajoissa komission kertomuksen (), jota oli vaadittu sen antaman lausunnon 3.1 kohdassa ja jonka perusteella voimme tarkastella korvausjärjestelmän soveltamista kyseisillä alueilla ja sen myönteistä yleisvaikutusta alueiden talouteen sekä alueiden väestön sosiaalisen tilan kohenemiseen. 4. Kertomuksen kaaviot ja huomiot valaisevat asiaa, ja niiden avulla perustellaan asianmukaisesti parannusten vaikutusta eri toimijoihin ja varsinkin viennin kasvua, mikä on puolestaan vaikuttanut selvästi työllisyyden kasvuun ja paikallisväestön tulotason kohoamiseen. 5. Komission ehdotuksessa tukisummat mukautetaan nykytasolle ottamalla huomioon ennen kaikkea ecun vaihtokurssi ja syrjäisestä asemasta johtuvat lisäkustannukset. Lisäksi tuki ulotetaan uusiin lajeihin, jotka on mainittu seuraavissa komission ehdotuksen kohdissa: (2 artiklan) I kohta, b) alakohta; (2 artiklan) II kohta, b) ja c) alakohta; (2 artiklan) III kohta c), d), e) ja f) alakohta. 6. Komitea painottaa tarvetta säilyttää kalavarat ja eritoten estää tukien suuntautuminen kalanpoikasten pyyntiin. Tämän ajatuksen mukaisesti pk-yrityksiä ja paikallista pienimuotoista kalastusta olisi suosittava tukia myönnettäessä. 7. Komitea katsoo, että korvausjärjestelmää tulee jatkaa komission ehdotuksen mukaisesti. Bryssel, 10. joulukuuta 1997. Talous- ja sosiaalikomitean puheenjohtaja Tom JENKINS () 95/C 102/06, 10.1.1995 EYVL C 102, 24.4.1995, s. 13 () KOM(97) 388 lopull., 22.7.1997